hu hu hu hu hu hu hu hu hu hu hu hu hu hu nl hu hu hu hu hu hu hu hu hu hu hu hu hu hu hu hu hu en en en de de en en en de en ja pl de en en uk de en en en en de en en en en en en en en en en en en en hu hu hu hu hu hu hu en hu hu ru pl de pl pl pl es pl ru hu hu hu hu hu en cs de hu hu en hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar az ru bn hbs_lat hbs_lat da de es et fa fi fr he hi hbs_lat it id it ja ko it lt ms nl nb nb pl pt ru hbs_lat sk sl hbs_lat sv th tr fy vi zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. május 22.
Ugrás a navigációhoz Ugrás a kereséshez
A Mágiaügyi Minisztérium Harry Potter világában az egyes államok varázslótársadalmának hatalmi központja, mely (bár a neve ezt sugallná) nem része a mugli kormányzatnak. Bővebb információnk csak a brit minisztériumról van, a továbbiakban erről lesz szó. A minisztérium élén a miniszter áll, aki nemcsak a végrehajtó hatalom feje, hanem a törvényhozásban és az igazságszolgáltatásban is részt vesz: rendeleteket alkot és bírósági tárgyalásokon elnököl. Megválasztásának módjáról nincs információnk.
A brit mágiaügyi minisztérium székhelye London belvárosában van, elrejtve a muglik elől.[1] Többféleképpen is meg lehet közelíteni: az átriumban lévő kandallókon át, hopp-port használva, illetve a látogatói bejáraton át, amely egy egyszerű telefonfülkének van álcázva.[2] A hetedik részben a dolgozók egy nyilvános WC-ből jutnak be az épületbe.[3]
Az érkezőket az átrium közepén elhelyezkedő szökőkút, a Mágikus Testvériség kútja fogadja. A szökőkutat öt aranyszobor alkotja: egy varázsló, egy boszorkány, egy kentaur, egy kobold és egy házimanó. A három varázslény rajongó tekintettel néz a két emberalakra.[4] A szökőkút az ötödik kötet végén, a harcban tönkremegy.[5] A szökőkútba bedobált pénzekkel a Szent Mungo Varázsnyavalya- és Ragálykúráló Ispotályt támogatják.[4]
A liftekhez, ami a minisztérium alosztályaihoz vezet, el kell haladni a Biztonsági Őrszolgálat előtt, ahol megvizsgálják a pálcákat, hogy a minisztériumban ne lehessen átkot, rontást küldeni egymásra.[6]
1 A Mágiaügyi Minisztérium szintjei
2 Mágiaügyi miniszterek listája
A Mágiaügyi Minisztérium szintjei[szerkesztés]
Az épület szintjei a föld alatt helyezkednek el, így az ablakokon át látható időjárás a Mágikus Gondnokság munkájának eredménye.[7] Az egyes szintek elrendezése a következő:
9. szint: Rejtély- és Misztériumügyi Főosztály: Idő Kamra, Próféciák Terme, Halál Kamra, Agy Szoba, Bolygó Szoba, Zárt Szoba, Kísérleti Bűbájok Bizottsága
8. szint: átrium, Recepció, Biztonsági Őrszolgálat, Liftek, Mágikus Testvériség Kútja, Mágikus Gondnokság[6]
7. szint: Varázsjátékok és Mágikus Sportok Főosztály: Brit-Ír Kviddicsliga Központi Irodája, Nemzeti Köpkő Klub, Bizarr Találmányok Szabadalmi Hivatala[9]
6. szint: Mágikus Közlekedésügyi Főosztály: Hop Hálózati Felügyelet, Seprű-ellenőrzési Hivatal, Zsupszkulcs Felügyelet, Hoppanálási Vizsgaközpont[9]
5. szint: Nemzetközi Máguskapcsolatok Főosztálya: Nemzetközi Varázskereskedelmi Felügyelőtestület, Nemzetközi Varázsjogi Hivatal, Mágusok Nemzetközi Szövetségének Brit Tagozata[9]
4. szint: Varázslény-Felügyeleti Főosztály: Bestia tagozat, Mágus-Kentaur Kapcsolatok Hivatala, Veszélyes Lények Likvidálását Jóváhagyó Bizottság, Vérfarkas Nyilvántartó- és Befogó Egység, Sárkányügyi Kutató- és Ellenőrző Központ; Értelmes Lény tagozat, Mágus-Kobold Kapcsolatok Hivatala, Házimanók Áttelepítése Részleg, Vérfarkassegítő Iroda; Szellem tagozat; Kártevőügyi Tanácsadó Iroda[7]
3. szint: Mágikus Balesetek és Katasztrófák Főosztálya: Varázsbaj-elhárító Osztag, Amneziátor Parancsnokság, Muglimagyarázat Szerkesztő Bizottság, Félrevezetési Ügyosztály, Mágus-Mugli Kapcsolatok Hivatala[7]
2. szint: Varázsbűn-üldözési Főosztály: Auror Parancsnokság, Varázsbűn-üldözési Kommandó; Wizengamot Végrehajtási Szolgálat, Hamis Védővarázsok és Önvédelmi Eszközök Felkutatása és Elkobzása Ügyosztály, Mugli Tárgyakkal Való Visszaélési Ügyosztály, Mugliivadék-ellenőrző Bizottság; Varázshasználati Főosztály, Mágiai Vizsgahivatal, Tárgybűvölésügyi Ellenőrző és Nyilvántartó Hivatal, Animágus Nyilvántartó Iroda[9]
1. szint: Miniszteri Hivatal: mágiaügyi miniszter, Miniszteri Hivatal államtitkára, miniszteri tanácsos, Miniszteri Titkárság
A mágiaügyi miniszter vezeti a Mágiaügyi Minisztériumot, melynek számos feladata van. Elsődleges, hogy a muglik elől eltitkolják a varázslótársadalom létezését. A mágiaügyi miniszter vezeti a teljes varázslótársadalmat, akárcsak a mugli világ elnökei az övékét.
Hermione Jean Granger (2019?–)[forrás?]
A Mágiaügyi Minisztériumban székel a Wizengamot, a varázslók legfelsőbb bírósága. Ismert Wizengamot tagok: Amelia Bones, Cornelius Caramel, Griselda Marchbanks, Tiberius Ogden, Bartemius Kupor, Dolores Jane Umbridge. Korábban Albus Dumbledore is tagja, sőt főmágusa volt.
A Varázsló Tanács a mágiaügyi minisztérium elődjének számít. Feloszlásáig a Tanács és annak elnöke vezette a Varázslótársadalmat.
Barberus Brutte (1269 körül) – Ő terjesztette el a Kviddics játékban a Golden Snidget-et, miután egy meccs alkalmával 150 galleont ajánlott fel annak a játékosnak aki elkapja a madarat. A 150 galleon emlékére ér ma az Aranycikesz elkapása 150 pontot.
Elfrida Clagg – Ő nyilvánította a Golden Snidgetet védett madárrá.
↑ a b HP5: 116.
↑ a b HP5: 115-116.
↑ a b c HP5: 119.
↑ a b c d HP5: 118.
↑ a b c d e f g h i j k l m n o p q r s t u v w x y z aa ab ac ad ae af ag ah ai Ministers for Magic | Wizarding World (angol nyelven). www.wizardingworld.com. (Hozzáférés: 2022. május 22.)
HP5: J. K. Rowling: Harry Potter és a Főnix Rendje. Budapest: Animus. 2003. ISBN 963-9307-88-2
HP7: J. K. Rowling: Harry Potter és a Halál Ereklyéi. Budapest: Animus. 2008. ISBN 978-963-9715-43-1
A Harry Potter helyszínei
Abszol út – Azkaban – Gringotts – Mágiaügyi Minisztérium – Roxfort – Szent Mungo Varázsnyavalya- és Ragálykúráló Ispotály – Titkok Kamrája
Harry Potter-portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Mágiaügyi_Minisztérium&oldid=24947535”
Kevés forrással rendelkező lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. május 22., 10:16
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.